Diari Oficial de la Generalitat Valenciana


Sumari del DOGV 3653, del 27-12-1999 (1999/10315)

Informació pública del projecte de reparcel·lació del polígon F-3, pla parcial de Platges d'Almardà.
----------------------------------------------------------------------------------------------------

### Dades del document

Número de DOGV
:   3653

Data del DOGV
:   27-12-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10199


Organisme emissor
:   Ajuntament de Sagunt

Tipus de document
:   Anunci

Informació pública del projecte de reparcel·lació del polígon F-3, pla parcial de Platges d'Almardà. [1999/F10400]
  
Per mitjà d'aquest edicte se significa que amb data 17 de novembre de 1999 l'alcalde president, en virtut de les atribucions que li confereix la legislació vigent, ha dictat la resolució d'Alcaldia següent:
  
Vist que per mitjà d'acord plenari de data 23 de desembre de 1998 es va aprovar el programa d'actuació integrada de la unitat d'actuació F-3 del pla parcial de Platges d'Almardà i es procedia a l'adjudicació d'aquest al senyor Rafael Vidal Asensi i al senyor Javier Millete Sancho en representació de l'entitat Desarrollo Urbanístico Mare Nostrum, SL.
  
Vist que en data 13 de maig de 1999, registre d'entrada número 5.310, els adjudicataris del programa presenten un projecte de reparcel·lació del polígon esmentat. L'Oficina de Planejament va emetre informe sobre aquest projecte en data 9 de setembre de 1999 i es comunicaren les deficiències a l'urbanitzador, el qual en data 20 de setembre de 1999, registre d'entrada número 12.243, presenta correcció de reparaments en el projecte de reparcel·lació, i l'Oficina Tècnica d'Urbanisme emet informe en data 3 de novembre de 1999 de la següent manera:
  
«El projecte rectificat esmena les deficiències assenyalades en l'informe de l'Oficina Tècnica d'Urbanisme.
  
Pertoca, per tant, autoritzar-lo.
  
Com a nota al marge, quan es redacte el projecte d'urbanització cal tindre en compte que gran part dels terrenys destinats a aparcament i de la zona verda es veuen afectats per la nova delimitació del DML, per la qual cosa la Demarcació de Costes haurà d'autoritzar les obres que es projecten sobre aquests, així com sobre la zona de servitud».
  
Atés que l'article 69 de la Llei de Reforma de l'Activitat Urbanística estableix el procediment i els efectes de la reparcel·lació forçosa.
  
D'acord amb el que estableixen els articles anteriors, en concordança amb l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet el projecte de reparcel·lació a informació pública, mitjançant un edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana. No és preceptiva la notificació formal i individual als propietaris afectats, però abans de publicar l'edicte caldrà remetre avís amb el contingut d'aquest al domicili fiscal dels qui consten en el cadastre com a titulars de drets afectats per l'actuació proposada. El termini d'informació pública serà de 20 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
Qualsevol interessat podrà comparéixer a l'Ajuntament de Sagunt i consultar la documentació que integra el projecte de reparcel·lació, així com formular, si és el cas, al·legacions, dins del termini indicat en el paràgraf anterior i en els termes que estableix el punt 4 de l'article 46 del text legal esmentat.
  
A la vista de tot el que s'ha exposat, resolc:
  
Primer
  
Sotmetre al tràmit d'informació pública durant el termini de 20 dies hàbils, comptats a partir de la publicació d'aquest edicte en el Diari Oficial de la Generalitat Valenciana, el projecte de reparcel·lació del polígon F-3 del pla parcial de Platges d'Almardà, en la forma, condicions i terminis recollits anteriorment.
  
Segon
  
Remetre avís al domicili fiscal dels qui consten en el cadastre com a titulars de drets afectats per l'actuació proposada.
  
Tercer
  
S'haurà de formular una sol·licitud de certificat de domini i càrregues, simultània a la convocatòria de la informació pública.